Det skriver NORDJYSKE Stiftstidende tirsdag. Mogens Ove Madsens beslutning har ingen sammenhæng med en række andre SF-medlemmers farvel til topposter i partiet i de seneste dage, deriblandt næstformand Mattias Tesfaye. Derimod er det en gammel intern strid mellem de fire SF-medlemmer af det nordjyske regionsråd, der er blusset op og har udløst udmeldelsen, erfarer avisen. SF's nordjyske formand, Thorkil Olesen, siger, at udmeldelsen kommer bag på ham. - Jeg har endnu ikke fået nogen officiel forklaring på det, siger han til NORDJYSKE. Gruppeformand Dennis Stenbjerg Johansen bekræfter udmeldelsen, men ønsker ikke at kommentere sagen. Det har ikke været muligt at få en kommentar fra Mogens Ove Madsen selv.

Opsummering:
Et af de fire SF-medlemmer af regionsrådet, Mogens Ove Madsen, forlader partiet. Han har meldt sig ud, men fortsætter formentlig i rådet som løsgænger resten af valgperioden. Til gengæld genopstiller han ikke.